CELEX: 32015R2441
Language: fi
Date: 2015-12-18 00:00:00
Title: Komission asetus (EU) 2015/2441, annettu 18 päivänä joulukuuta 2015, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisen tilinpäätösstandardin 27 osalta (ETA:n kannalta merkityksellinen teksti)

23.12.2015   
            
            
               FI
            
            
               Euroopan unionin virallinen lehti
            
            
               L 336/49
            
         KOMISSION ASETUS (EU) 2015/2441,
   annettu 18 päivänä joulukuuta 2015,
   tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisen tilinpäätösstandardin 27 osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kansainvälisten tilinpäätösstandardien soveltamisesta 19 päivänä heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,
   sekä katsoo seuraavaa:
   
               (1)
            
            
               Tietyt kansainväliset tilinpäätösstandardit ja tulkinnat, jotka olivat voimassa 15 päivänä lokakuuta 2008, hyväksyttiin komission asetuksella (EY) N:o 1126/2008 (2).
            
         
               (2)
            
            
               Kansainvälisiä tilinpäätösstandardeja antava elin International Accounting Standards Board julkaisi 12 päivänä elokuuta 2014 muutokset kansainväliseen tilinpäätösstandardiin IAS 27 Erillistilinpäätös otsikolla Pääomaosuusmenetelmä erillistilinpäätöksessä. Muutosten tarkoituksena on sallia, että yhteisöt käyttävät IAS 28 -standardissa Sijoitukset osakkuus- ja yhteisyrityksiin selostettua pääomaosuusmenetelmää tytär-, yhteis- ja osakkuusyrityksiin tehtyjen sijoitusten kirjaamisessa erillistilinpäätöksiinsä.
            
         
               (3)
            
            
               IAS 27:n muutoksista seuraa, että kansainvälisiä tilinpäätösstandardeja IFRS 1 ja IAS 28 on muutettava, jotta voidaan varmistaa kansainvälisten tilinpäätösstandardien välinen johdonmukaisuus.
            
         
               (4)
            
            
               IAS 27:n muutokset sisältävät joitakin viittauksia IFRS 9 -standardiin, joita nykyään ei voida soveltaa, koska unioni ei ole vielä hyväksynyt kyseistä standardia. Siksi tämän asetuksen liitteessä olevia viittauksia IFRS 9:ään olisi pidettävä viittauksina kansainväliseen tilinpäätösstandardiin IAS 39 Rahoitusinstrumentit: kirjaaminen ja arvostaminen.
            
         
               (5)
            
            
               Euroopan tilinpäätösraportoinnin neuvoa-antava ryhmä (European Financial Reporting Advisory Group, EFRAG) on vahvistanut, että muutokset IAS 27:ään täyttävät asetuksen (EY) N:o 1606/2002 3 artiklan 2 kohdassa säädetyt hyväksymisperusteet.
            
         
               (6)
            
            
               Sen vuoksi asetusta (EY) N:o 1126/2008 olisi muutettava.
            
         
               (7)
            
            
               Tässä asetuksessa säädetyt toimenpiteet ovat tilinpäätöskysymysten sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   1.   Muutetaan asetuksen (EY) N:o 1126/2008 liite seuraavasti:
   
               a)
            
            
               muutetaan IFRS 1 Ensimmäinen IFRS-standardien käyttöönotto tämän asetuksen liitteen mukaisesti;
            
         
               b)
            
            
               muutetaan IAS 27 Erillistilinpäätös tämän asetuksen liitteen mukaisesti;
            
         
               c)
            
            
               muutetaan IAS 28 Sijoitukset osakkuus- ja yhteisyrityksiin tämän asetuksen liitteen mukaisesti.
            
         2.   Tämän asetuksen liitteessä olevia viittauksia IFRS 9:ään on pidettävä viittauksina IAS 39:ään Rahoitusinstrumentit: kirjaaminen ja arvostaminen.
   2 artikla
   Kaikkien yritysten on sovellettava 1 artiklassa tarkoitettuja muutoksia viimeistään sen ensimmäisen tilikauden alusta, joka alkaa 1 päivänä tammikuuta 2016 tai sen jälkeen.
   3 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä joulukuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 243, 11.9.2002, s. 1.
   
      (2)  Komission asetus (EY) N:o 1126/2008, annettu 3 päivänä marraskuuta 2008, tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti (EUVL L 320, 29.11.2008, s. 1).
   
      LIITE
      
         Pääomaosuusmenetelmä erillistilinpäätöksessä
      
      (Muutokset IAS 27:ään)
      
         Muutokset IAS 27:ään
      
      
         
            Erillistilinpäätös
         
      
      Muutetaan kappaleita 4–7, 10, 11B ja 12 ja lisätään kappale 18J.
      MÄÄRITELMÄT
      
               
                  
                     4
                  
               
               
                  Tässä standardissa käytetään seuraavia termejä seuraavassa merkityksessä:
                  …
                  
                     
                        Erillistilinpäätös on sellaisen yhteisön esittämä tilinpäätös, jossa yhteisö voisi tämän standardin vaatimukset huomioon ottaen valintansa mukaan käsitellä tytär-, yhteis- ja osakkuusyrityssijoitukset hankintamenoon perustuen, IFRS 9:n Rahoitusinstrumentit mukaisesti tai IAS 28:ssa Sijoitukset osakkuus- ja yhteisyrityksiin kuvatulla pääomaosuusmenetelmällä.
                  
               
            
               
                  5
               
               
                  Seuraavat termit määritellään IFRS 10:n Konsernitilinpäätös liitteessä A, IFRS 11:n Yhteisjärjestelyt liitteessä A ja IAS 28:n kappaleessa 3:
                  
                              —
                           
                           
                              osakkuusyritys
                           
                        
                              —
                           
                           
                              pääomaosuusmenetelmä
                           
                        
                              —
                           
                           
                              …
                           
                        
            
               
                  6
               
               
                  Erillistilinpäätös on tilinpäätös, joka esitetään konsernitilinpäätöksen lisäksi tai sellaisen sijoittajan tilinpäätöksen lisäksi, jolla ei ole tytäryrityssijoituksia mutta jolla on osakkuus- tai yhteisyrityssijoituksia ja jossa osakkuus- tai yhteisyrityssijoituksia on IAS 28:n mukaan käsiteltävä pääomaosuusmenetelmällä muissa kuin kappaleissa 8–8A tarkoitetuissa olosuhteissa.
               
            
               
                  7
               
               
                  Jos yhteisöllä ei ole tytäryrityksiä tai osakkuusyrityksiä eikä se ole osapuolena yhteisyrityksessä, sen tilinpäätös ei ole erillistilinpäätös.
                  …
               
            ERILLISTILINPÄÄTÖKSEN LAATIMINEN
      …
      
               
                  
                     10
                  
               
               
                  Kun yhteisö laatii erillistilinpäätöksen, sen on käsiteltävä tytär-, yhteis- ja osakkuusyrityssijoitukset joko:
                  
                              
                                 a)
                              
                           
                           
                              
                                 hankintamenoon perustuen;
                              
                           
                        
                              
                                 b)
                              
                           
                           
                              
                                 IFRS 9:n mukaisesti; tai
                              
                           
                        
                              
                                 c)
                              
                           
                           
                              
                                 IAS 28:ssa kuvatulla pääomaosuusmenetelmällä.
                              
                           
                        
                     Yhteisön on sovellettava samaa kirjanpitokäsittelyä jokaiseen sijoitusten ryhmään. Sijoituksia, jotka käsitellään hankintamenoon perustuen tai pääomaosuusmenetelmällä, on käsiteltävä kirjanpidossa IFRS 5:n Myytävänä olevat pitkäaikaiset omaisuuserät ja lopetetut toiminnot mukaisesti, kun ne luokitellaan myytävinä oleviksi tai omistajille jaettaviksi (tai sisältyvät myytävänä olevaksi tai omistajille jaettavaksi luokiteltavaan luovutettavien erien ryhmään). IFRS 9:n mukaisesti käsiteltävien sijoitusten arvostus ei muutu tällaisessa tapauksessa.
                  
                  …
               
            
               
                  11B
               
               
                  Kun emoyritys lakkaa olemasta sijoitusyhteisö tai kun siitä tulee sijoitusyhteisö, sen on käsiteltävä muutos kirjanpidossaan statuksen muuttumisajankohdasta lukien seuraavalla tavalla:
                  
                              a)
                           
                           
                              kun yhteisö lakkaa olemasta sijoitusyhteisö, sen on käsiteltävä tytäryrityssijoitus kappaleen 10 mukaisesti. Statuksen muuttumispäivää on pidettävä oletushankinta-ajankohtana. Kun sijoitus käsitellään kappaleen 10 mukaisesti, tytäryrityksen oletushankinta-ajankohdan käyvän arvon on edustettava luovutettua oletusvastiketta.
                              
                                          i)
                                       
                                       
                                          [poistettu]
                                       
                                    
                                          ii)
                                       
                                       
                                          [poistettu]
                                       
                                    
                        
                              b)
                           
                           
                              kun yhteisöstä tulee sijoitusyhteisö, sen on käsiteltävä tytäryrityssijoitus kirjanpidossaan IFRS 9:n mukaisesti käypään arvoon tulosvaikutteisesti. Tytäryrityksen aikaisemman kirjanpitoarvon ja sijoittajan statuksen muuttumisajankohdan käyvän arvon välinen erotus on kirjattava tulosvaikutteisesti voitoksi tai tappioksi. Kyseisistä tytäryrityksistä aiemmin muihin laajan tuloksen eriin kirjattujen voittojen tai tappioiden kertynyt määrä on käsiteltävä ikään kuin sijoitusyhteisö olisi luopunut kyseisistä tytäryrityksistä statuksen muuttumisajankohtana.
                           
                        
            
               
                  12
               
               
                  Osingot tytär-, yhteis- tai osakkuusyritykseltä on kirjattava yhteisön erillistilinpäätökseen, kun yhteisölle syntyy oikeus osingon saamiseen. Osinko kirjataan tulosvaikutteisesti, paitsi jos yhteisö valitsee pääomaosuusmenetelmän soveltamisen, jolloin osinko kirjataan vähentämään sijoituksen kirjanpitoarvoa.
                  …
               
            VOIMAANTULO JA SIIRTYMÄSÄÄNNÖT
      …
      
               
                  
                     18J
                  
               
               
                  Elokuussa 2014 julkaistulla asiakirjalla Pääomaosuusmenetelmä erillistilinpäätöksessä (muutokset IAS 27:ään) muutettiin kappaleita 4–7, 10, 11B ja 12. Yhteisön on sovellettava näitä muutoksia 1.1.2016 tai sen jälkeen alkavilla tilikausilla takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto.
               
            
         Muutokset muihin standardeihin
      
      
         IFRS 1 Ensimmäinen IFRS-standardien käyttöönotto
         
      
      Lisätään kappale 39Z.
      VOIMAANTULO
      …
      
               
                  39Z
               
               
                  Elokuussa 2014 julkaistulla asiakirjalla Pääomaosuusmenetelmä erillistilinpäätöksessä (muutokset IAS 27:ään) muutettiin kappaletta D14 ja lisättiin kappale D15A. Yhteisön on sovellettava näitä muutoksia 1.1.2016 tai sen jälkeen alkavilla tilikausilla. Aikaisempi soveltaminen on sallittua. Jos yhteisö soveltaa muutoksia aikaisemmalla kaudella, tästä on annettava tieto.
               
            Muutetaan liitteen D kappaletta D14 ja lisätään kappale D15A.
      
         Sijoitukset tytäryrityksiin, yhteisyrityksiin ja osakkuusyrityksiin
      
      
               
                  D14
               
               
                  Kun yhteisö laatii erillistilinpäätöksen, sen on IAS 27:n mukaan käsiteltävä tytäryritys, yhteisyritys- ja osakkuusyrityssijoitukset joko:
                  
                              a)
                           
                           
                              hankintamenoon perustuen;
                           
                        
                              b)
                           
                           
                              IFRS 9:n mukaisesti; tai
                           
                        
                              c)
                           
                           
                              IAS 28:ssa kuvatulla pääomaosuusmenetelmällä.
                           
                        …
               
            
               
                  D15A
               
               
                  Jos ensilaatija käsittelee tällaisen sijoituksen käyttäen IAS 28:ssa kuvattuja pääomaosuusmenetelmän mukaisia menettelyjä:
                  
                              a)
                           
                           
                              ensilaatija soveltaa sijoituksen hankintaan aiempia liiketoimintojen yhdistämisiä koskevaa helpotusta (Liite C).
                           
                        
                              b)
                           
                           
                              jos yhteisöstä tulee ensilaatija erillistilinpäätöksensä osalta aiemmin kuin konsernitilinpäätöksensä osalta ja
                              
                                          i)
                                       
                                       
                                          myöhemmin kuin sen emoyrityksestä, sen on sovellettava erillistilinpäätöksessään kappaletta D16.
                                       
                                    
                                          ii)
                                       
                                       
                                          myöhemmin kuin sen tytäryrityksestä, sen on sovellettava erillistilinpäätöksessään kappaletta D17.
                                       
                                    
                        
            
         IAS 28 Sijoitukset osakkuus- ja yhteisyrityksiin
         
      
      Muutetaan kappaletta 25 ja lisätään kappale 45B.
      
         Omistusosuuksien muutokset
      
      
               
                  25
               
               
                  Jos yhteisön omistusosuus osakkuus- tai yhteisyrityksessä pienenee mutta sijoitus luokitellaan edelleen joko osakkuus- tai yhteisyritykseksi, yhteisön on siirrettävä tulosvaikutteiseksi aiemmin muihin laajan tuloksen eriin kirjattu osuus tähän omistusosuuden pienemiseen liittyvästä voitosta tai tappiosta, jos tämä voitto tai tappio olisi siirrettävä tulosvaikutteiseksi asianomaisten varojen tai velkojen luovutuksen yhteydessä.
                  …
               
            VOIMAANTULO JA SIIRTYMÄSÄÄNNÖT
      …
      
               
                  45B
               
               
                  Elokuussa 2014 julkaistulla asiakirjalla Pääomaosuusmenetelmä erillistilinpäätöksessä (muutokset IAS 27:ään) muutettiin kappaletta 25. Yhteisön on sovellettava tätä muutosta 1.1.2016 tai sen jälkeen alkavilla tilikausilla takautuvasti IAS 8:n Tilinpäätöksen laatimisperiaatteet, kirjanpidollisten arvioiden muutokset ja virheet mukaisesti. Aikaisempi soveltaminen on sallittua. Jos yhteisö soveltaa muutosta aikaisemmalla kaudella, tästä on annettava tieto.